 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኢትዮጵያ ኣባል ጂ-20 ኮምፓክት ኣፍሪቃ ዝተበሃለ ጉጅለ ኮይና 31 ጥቅምቲ 2018 ምንጪ ስእሊ, Fitsum AregaTwitter 20 ኣባላት ዝሓቁፍ ጉጅለ ሃገራት ጂ-20 ብዝብል ይፍለጥ ንኣሜሪካ ቻይናን ጀርመንን ሓዊሱ ካልኦት ኣባል ሃገራት ውን ይሓቁፍ ካናዳን ኣሜሪካን ካብ ሰሜን ሜክሲኮ ኣርጀንቲናን ብራዚልን ካብ ደቡብ ቻይና ኢንዶነዥያ ህንዲ ጃፓንን ደቡብ ኮርያን ካብ እስያ ፈረንሳይ ቱርኪ ጀርመንን ጣልያንን ካብ ኣውሮፓ ካብ ኣፍሪቃ ደቡብ ኣፍሪቃ ንበይና ከምኡውን ኣወስትራልያ ኣባል ሃገራት እየን ኣብ 2018 ዝተመስረተ እዚ ጉጅለ ንሃገራውያን ባንክታት እተን ሃገራት ኣተሓባቢሩ ኣብ ምጥንኻር ቁጠባ ይሰርሕ ካብተን ኣባላት ሰጊሩ ንቁጠባ ካልኦት ሃገራትውን ከም ዝሰርሕ ይግለፅ እዘን ሃገራት ካብ ሓፈሻዊ ፍርያት ዓለም ነቲ 85 ሚኢታዊት ካብ ንግዲ ዓለም ድማ ነቲ 80 ሚኢታዊት ይብሕታ ኢትዮጵያን ጂ-20ን ዝምድና ኢትዮጵያን ጂ-20ን ኣብ ጉባኤ ተዓዲማ ካብ ምስታፍ ዝሰግር ኣይነበረን ኣብ ጀርመን በርሊን ክካየድ ኣብ ዝጀመረ ናይ ሎሚ ዓመት ኣኼባ ሓደ ፍሉይ ሓሳብ ቀሪቡ ነይሩ ንምንታይ ናይ ጂ-20 ክንፊ ኣፍሪቃ ዘይነጣይስ? 